Държавен вестник, бр. 43, 2009 г., стр. 91

БРОЙ  43 	
Д Ъ Р Ж А В Е Н  В Е С Т Н И К 	
СТР.  91  
конкурсните книжа, поради което не го е допус­
нала до участие в конкурса. Към приложените от 
кандидата документи е липсвала декларация по т. 7 
от раздел III от конкурсните книжа, а именно, че 
кандидатът или свързани с него лица по смисъла 
на § 1 от допълнителните разпоредби на Търговския 
закон не притежават мрежа за пренос на радио- и 
телевизионни програми в Република България по 
образец приложение № 4 съгласно т. 7 от раздел III 
на конкурсните книжа във връзка с т. 2.4 от Решение 
№ 358 от 8 април 2009 г. на КРС. До „Българска 
телекомуникационна компания“ – АД, е изпратено 
писмо от експертната комисия по чл. 99, ал. 1 с изх. 
№ 04-04-229 от 18.05.2009 г., получено от кандидата 
на същата дата, с което са му поискани липсващи 
документи към конкурсните книжа, един от които 
е декларацията по т. 7 от раздел III от конкурсните 
книжа. В дадения му седемдневен срок от получаване 
на писмото кандидатът не е представил исканата 
декларация, с която да докаже, че по отношение 
на него е налице условието за допускане до търга 
по т. 2.4 от Решение № 358 от 8 април 2009 г. По­
ради това съгласно разпоредбите на т. 3 от раздел 
V, чл. 5, ал. 2 от раздел VII, чл. 6, т. 3 от раздел VII 
и чл. 10, ал. 5 от раздел VIII от конкурсните книжа 
експертната комисия не е допуснала „Българска 
телекомуникационна компания“  –  ­АД, до участие 
в конкурса. 
2. Кандидатът „Интерактив Медиа Сърви­
сиз“ – ООД, не отговаря на изискванията на т. 2.1 
от Решение № 358 от 08 април 2009 г. и чл. 6, т. 2 
от раздел VII от конкурсните книжа, поради което 
не го е допуснала до участие в конкурса. Мотиви­
те за недопускане са поради липсата на опит на 
кандидата в осъществяването на обществени елек­
тронни съобщения. В конкурсната документация 
на кандидата са приложени копия от индивидуална 
лицензия № 101-02817 от 14.07.2005 г., издадена от 
КРС на „Телевизия Седем дни“ – АД (с променено 
наименование „Макс ченъл“ – АД), и на индивидуална 
лицензия № 101-03037 от 24.02.2005 г., издадена на 
ЕТ „Стримон Прес – Кирил Пецев“ (прехвърлена на 
„Макс ченъл“ – АД). Към тази точка са приложени от 
кандидата обяснителни бележки за доказване на опит 
чрез свързани с кандидата лица, а именно чрез г-н 
Христо Тучев. Приложени са удостоверение от Аген­
цията по вписванията, от което е видно, че г-н Тучев 
е съдружник в „Интерактив медиа Сървисиз“ – ООД 
(притежаващ 10 % от капитала на дружеството), 
и съдебно решение № 24 от 10.08.2006 г., от което 
е видно, че г-н Тучев е вписан като изпълнителен 
директор на „Макс ченъл“ – АД. 
До „Интерактив Медиа Сървисиз“  –  ООД, е 
изпратено писмо от експертната комисия по чл. 99, 
ал. 1 с изх. № 12-01-3188 от 18.05.2009 г., получено от 
кандидата на същата дата, с което са му поискани 
разяснения към конкурсните книжа по отношение 
доказване опита на кандидата в осъществяване на 
обществени електронни съобщения. В дадения му 
седемдневен срок от получаване на писмото канди­
датът отново е изразил становище, че „Интерактив 
Медиа Сървисиз“ – ООД, е свързано лице с „Макс 
ченъл“ – АД, чрез г-н Христо Тучев – съдружник в 
„Интерактив Медиа Сървисиз“ – ООД, и изпълни­
телен директор на „Макс ченъл“ – АД. Кандидатът 
е посочил, че по тази линия юридическите лица се 
явяват свързани по смисъла на § 1, ал. 1, т. 6 и ал. 2 
от допълнителните разпоредби на Търговския закон, 
като опитът на „Макс ченъл“ – АД (притежавало 
индивидуални лицензии и разрешения за осъщест­
вяването на обществени електронни съобщения, 
издадени от КРС), следва да се счита за опит на 
кандидата „Интерактив Медиа Сървисиз“ – ООД.
Изискването на т. 2.1 от Решение № 358 от 08 
април 2009 г. е кандидатът или свързани с него лица 
по смисъла на § 1 от допълнителните разпоредби на 
Търговския закон да притежават опит в осъществя­
ването на обществени електронни съобщения. Екс­
пертната комисия е констатирала, че „Интерактив 
Медиа Сървисиз“ – ООД, и „Макс ченъл“ – АД, не 
са свързани лица по смисъла на § 1 от допълнител­
ните разпоредби на Търговския закон, тъй като те 
посредством свързаността си поотделно с физическото 
лице г-н Тучев не попадат в нито една от хипотезите 
за свързаност съгласно посочената законова норма. 
Поради това съгласно разпоредбите на т. 2 от раздел 
V и чл. 6, т. 2 от раздел VII от конкурсните книжа и 
т. 2.1 от Решение № 358 от 08 април 2009 г. експерт­
ната комисия не е допуснала „Интерактив Медиа 
Сървисиз“ – ООД, до участие в конкурса. 
3. Кандидатът „Остерайхише Рундфункзен­
дер“ – ГмбХ, не отговаря на изискванията на т. 2.3 
от Решение № 358 от 08 април 2009 г. и чл. 6, т. 2 
от раздел VII на конкурсните книжа, поради което 
не го е допуснала до участие в конкурса. Мотивите 
за недопускане са, че по отношение на кандидата е 
установено, че свързано с него лице е радио- или 
телевизионен оператор. Кандидатът е приложил 
декларация по т. 6 от раздел III (образец приложе­
ние № 3) от конкурсните книжа, в обяснителните 
бележки към която е посочил, че „Остерайхи­
ше Рундфункзендер“  –  ГмбХ, е свързано лице с 
Tourismusfernsehen GmbH (TW1), което извършва 
радио- и телевизионна дейност. 
Изискванията на т. 2.3 от Решение № 358 от 08 
април 2009 г. във връзка с т. 2 от раздел V и чл. 6, 
т. 2 от раздел VII на конкурсните книжа са канди­
датът или свързани с него лица по смисъла на § 1 
от допълнителните разпоредби на Търговския закон 
да не са радио- или телевизионен оператор. Поради 
това съгласно разпоредбите на т. 2 от раздел V и 
чл. 6, т. 2 от раздел VII от конкурсните книжа и т. 2.3 
от Решение № 358 от 08 април 2009 г. експертната 
комисия не е допуснала „Остерайхише Рундфунк­
зендер“ – ГмбХ, до участие в конкурса. 
4. Кандидатът „Техно Ентертейнмънт“ – ООД, не 
отговаря на изискванията на конкурсните книжа, 
поради което не го е допуснала до участие в кон­
курса. В конкурсната документация на кандидата не 
са приложени документи, от които да е видно, че 
кандидатът или свързани с него лица имат опит в 
осъществяването на обществени електронни съобще­
ния. До „Техно Ентертейнмънт“ – ООД, е изпратено 
писмо от експертната комисия по чл. 99, ал. 1 с изх. 
№ 12-01-3136 от 18.05.2009 г., получено от кандидата 
на същата дата, с което са му поискани документи 
към конкурсните книжа, доказващи опит в осъщест­
вяването на обществени електронни съобщения. 
Срокът за отговор от страна на кандидата е изтекъл 
на 25.05.2009 г. На 28.05.2009 г. е постъпил отговор от